stanford-oval/wikipedia huggingface dataset:
Charles Buchwald

| Mitalit> Maa:   Tanska.Miesten jalkapallo. Olympialaiset  | Mitalit> Maa:   Tanska.Miesten jalkapallo. Olympialaiset  | Mitalit> Maa:   Tanska.Miesten jalkapallo. Olympialaiset  | Maa:   Tanska> Miesten jalkapallo. |
| --- | --- | --- | --- |
|  Hopeaa | Lontoo 1908 | joukkuekilpailu |  |
|  Hopeaa | Tukholma 1912 | joukkuekilpailu |  |
Tanskan jalkapallojoukkue olympialaisissa 1912; Buchwald neljäntenä oikealta
Charles von Buchwald (22. lokakuuta 1880 – 19. marraskuuta 1951) oli tanskalainen jalkapalloilija. Hän pelasi puolustajana. Buchwald kuului hopeaa saaneeseen Tanskan miesten joukkueeseen kesäolympialaisissa 1908 Lontoossa ja kesäolympialaisissa 1912 Tukholmassa. Lisäksi hän voitti joukkueensa kanssa kultaa vuoden 1906 välikisoissa Ateenassa.
NuSTAR

| Nuclear Spectroscopic Telescope Array |
| --- | --- |
 Taiteilijan näkemys NuSTARista. Laukaisun jälkeen kiertoradalla avautuva masto erottaa teleskoopin optiikan (oik.) ja ilmaisimet (vas.) toisistaan.
Alkuperäinen nimi:  NuSTAR
COSPAR ID:  2012-031A
SATCAT №:  38358
Organisaatio:  NASA
Laukaisu:  13. kesäkuuta 2012 Kwajaleinin atollit, Marshallinsaaret
Laukaisualus:  Pegasus XL
Kiertorata
Isoakselin puolikas:  6982 kilometriä
Inklinaatio:  6.0 °
Kiertoaika:  96,8 minuuttia
Apoapsis:  619,1 kilometriä
Periapsis:  603,0 kilometriä
Aiheesta muualla
Virallinen sivusto
Nuclear Spectroscopic Telescope Array (NuSTAR) on NASAn röntgenteleskooppi. Teleskooppi  laukaistiin 550 kilometriä korkealle kiertoradalleen 13. kesäkuuta 2012 kello 19.00 Suomen aikaa Pegasus XL-kantoraketilla Kwajaleinin atolleilta. Tyynenmeren yllä lentävä Lockheed L-1011 "Stargazer" lentokone pudotti sen rungon alaosaan kiinnitetyn Pegasuksen noin 40 000 jalan (noin 12 kilometrin) korkeudesta. Viisi sekuntia vapaasta pudotuksesta Pegasuksen kolmivaiheinen rakettimoottori käynnistyi kuljettaakseen NuSTARin kiertoradalle. NuSTARin laukaisua lykättiin  useasti.
NuSTARin teleskooppi käyttää Wolter-optiikkaa. Sen energia-alue on 5 - 80 keV. NuSTAR mittaa taivaan röntgenlähteitä kahden vuoden ajan. Satelliitti on NASAn Small Explorer -ohjelman yhdestoista missio (SMEX-11). Sen energia-alue on suurempi kuin NASAn Chandra-avaruusteleskoopin ja ESAn XMM-Newtonin. Se tekee kartoituksen mustista aukoista, joiden massa on miljardi kertaa suurempi kuin Auringon massa.
Projektia johtaa Fiona Harrison (California Institute of Technology eli Caltech) päätutkijana.
Aiheesta muualla

Kuvia tai muita tiedostoja aiheesta NuSTAR Wikimedia Commonsissa
HEFT Home Page – High Energy Focusing Telescope Srl.caltech.edu. Arkistoitu 25.3.2021. Viitattu 28.1.2019 (englanniksi).
NuSTAR (Nuclear Spectroscopic Telescope Array) eoPortal. Viitattu 28.1.2019 (englanniksi).
NASA captures screams of zombie stars BBC Sky at Night Magazine.  30.8.2015. Arkistoitu 28.1.2019. Viitattu 28.1.2019 (englanniksi).
Harrison, Fiona A. & Boggs, Steven & Christensen, Finn & Craig, William & Hailey, Charles et al.: The Nuclear Spectroscopic Telescope Array (NuSTAR). Instrumentation and Methods for Astrophysics, 2010.  doi:10.1117/12.857298.  Artikkelin verkkoversio. Viitattu 28.1.2019 (englanniksi).
Cotopaxi (maakunta)

Provinssin sijainti Ecuadorin kartalla.
Cotopaxi on yksi Ecuadorin maakunnista. Sen pääkaupunki on Latacunga. Maakunta sijaitsee maan ylänköalueella. Sen pinta-ala on 5 985 neliökilometriä ja vuonna 2010 väkiluku oli 406 798. Cotopaxin asukkaista 60 prosenttia kuuluu alkuperäiskansoihin.
Maakunta jakaantuu seitsemään kantoniin: Latacunga, La Maná, Pangua, Pujilí, Salcedo, Sigchos ja Saquisili.
Aiheesta muualla

Kuvia tai muita tiedostoja aiheesta Cotopaxi (maakunta) Wikimedia Commonsissa
Ecuadorin maakunnat
Azuay
Bolívar
Cañar
Carchi
Chimborazo
Cotopaxi
El Oro
Esmeraldas
Galápagos
Guayas
Imbabura
Loja
Los Ríos
Manabí
Morona-Santiago
Napo
Orellana
Pastaza
Pichincha
Santa Elena
Santo Domingo de los Tsáchilas
Sucumbíos
Tungurahua
Zamora-Chinchipe
Norjan naisten jääpallomaajoukkue

| Norja |
| --- | --- |

Liitto:  Norges Bandyforbund
Päävalmentaja:  Dag Erik Amundsen
Ensimmäinen ottelu
  Ruotsi 19–0  Norja (Vänersborg, Ruotsi; 6. helmikuuta 1982) 
MM-kilpailut
Esiintymiset:  5 (ensimmäiset 2004)
Paras sijoitus:  Pronssia 2006, 2007, 2010
Infobox OKVirheellinen NIMI-arvo: 
Norjan naisten jääpallomaajoukkue edustaa Norjaa naisten jääpallokilpailuissa. Se toimii Norjan jääpalloliiton alaisuudessa. Norjan naisten jääpallomaajoukkueen päävalmentaja on Dag Erik Amundsen.
Norja on voittanut kolmesti pronssia jääpallon naisten maailmanmestaruuskilpailuissa.
Historia

Norja pelasi ensimmäisen virallisen naisten jääpallomaaottelunsa Ruotsia vastaan 1982 Vänersborgissa, Ruotsissa. Norja hävisi ottelun 19–0. 2004 Suomessa järjestetyissä historian ensimmäisissä jääpallon naisten maailmanmestaruuskilpailuissa Norja sijoittui neljänneksi. Seuraavissa Yhdysvaltain MM-kilpailuissa 2006 Norja saavutti ensimmäisen mitalinsa jääpallon naisten MM-kilpailuissa voitettuaan pronssia.
Saavutukset

Päivitetty 5. maaliskuuta 2010.
3 maailmanmestaruuspronssia: 2006, 2007, 2010
Päävalmentajat

Päivitetty 20. elokuuta 2011.
Freddy Hansen
Dag Erik Amundsen
Aiheesta muualla

Norges Bandyforbund
Charles Brooks

| Charles Brooks, Jr> .Henkilötiedot |
| --- | --- |
Syntynyt: 1. syyskuuta 1942 Texas, Yhdysvallat
Kuollut: 7. joulukuuta 1982 (40 vuotta) Huntsville Unit, Huntsville, Texas, Yhdysvallat (teloitettu)
Kansalaisuus:   Yhdysvallat
Muut tiedot
Rikokset:  murha
Uhrit:  David Gregory
Rangaistus:  kuolema
Charles Brooks, Jr. (1. syyskuuta 1942 Texas – 7. joulukuuta 1982 Huntsville, Texas) oli ensimmäinen myrkkyruiskeella Yhdysvalloissa teloitettu rikollinen. Hän sai kuolemantuomion David Gregoryn murhasta, johon hän syyllistyi yhdessä Woody Loudresin kanssa. Loudres tuomittiin 40-vuodeksi vankeuteen.
Brooksin teloitus oli ensimmäinen Texasissa sitten vuoden 1964. Hän oli myös ensimmäinen afroamerikkalainen henkilö, joka teloitettiin Gregg vastaan Georgia -päätoksen jälkeen. Brooks sai myrkkyruiskeensa Huntsville Unit -vankilassa.
College Democrats of America

| College Democrats of America |
| --- | --- |
  
  
  
Perustettu:  1932
Puheenjohtaja:  Mikaela Guido
Toimisto:  Washington DC
Emopuolue:  Demokraatit
Kotisivu:  democrats.org/cda/
Infobox OKNimi-testi OK: 
College Democrats of America (lyh. CDA) on Yhdysvaltojen demokraattisen puolueen opiskelijajärjestö, joka keskittyy korkeakouluihin. Järjestö toimii suoraan emopuolueensa alaisuudessa siinä missä osavaltioiden paikalliset puolueetkin.
CDA:lla on toimintaa osavaltioiden lisäksi myös Washingtonissa ja Puerto Ricolla.
Vuonna 2014 järjestön sisällä ilmeni erimielisyyksiä siitä, millaisen kannan se ottaa Israelin ja Gazan väliseen konfliktiin (Operaatio Suojaava reuna). Järjestön aktiivi vertasi Israelin pääministeriä, Benjamin Netanjahua, Tshingis Khaniin ja joutui sittemmin eroamaan..
Presidentti Franklin D. Roosevelt piti ensimmäisen radiopuheensa 24. elokuuta 1935 ja osoitti sen CDA:n ja YDA:n edeltäjälle Young Democratic Clubs of America -järjestölle.
Charles Brown (meriupseeri)

Kommodori Charles Brownin muotokuva noin vuodelta 1740.
Charles Brown (1678 – 23. maaliskuuta 1753/1754) oli brittiläinen meriupseeri. Hän astui laivaston palvelukseen Torringtonin 1. varakreivin ja amiraalin George Byngin suojeluksessa.
Brown sai ensimmäisen komentonsa vuonna 1709, jolloin hänestä tuli HMS Strombolon kapteeni. 1726 neljännen luokan linjalaivan HMS Advicen kapteenina Brown osallistui amiraali George Wagerin johtamaan operaatioon, jonka tarkoituksena oli pelotella sotaa harkitsevaa Venäjää näyttämällä brittilaivaston mahtia. 20 linjalaivan lisäksi viisi muuta laivaa käsittänyt osasto onnistui tavoitteessaan ilman taistelua. Vuonna 1727 Brown sai komentonsa uuden neljännen luokan linjalaivan HMS Oxfordin. 1731 hän palveli jälleen Wagerin alaisuudessa Välimerellä vasta valmistuneen kolmannen luokan linjalaivan HMS Buckinghamin ensimmäisenä kapteenina.
Vuonna 1739 kommodori Brown osallistui Portobellon taisteluun, jossa hän toimi vara-amiraali Edward Vernonin kuuden linjalaivan osaston varakomentajana. Taistelussa hänen lippulaivansa oli HMS Hampton Court, jonka kapteenina toimi Digby Dent. Hän johti hyökkäyksiä Portobellon linnakkeita vastaan. Operaatio päättyi voittoon ja tarinan mukaan Portobellon kuvernööri Don Francisco Javier Martines de la Vega y Retes kieltäytyi antamasta miekkaansa antautumisen merkiksi Vernonille, vaan hän antoi sen Brownille. Espanjalaisen mukaan Vernon ei olisi voittanut taistelua ilman Brownia.
Brownin tytär meni naimisiin amiraali William Parryn kanssa. Heidän tyttärensä Lucy avioitui kapteeni William Lockerin kanssa.
Moottoripyörätrial

Moottoripyörätrialia.
Moottoripyörätrial on moottoripyörällä maastoon merkityllä ajoreitillä suoritettavaa taitoajoa. Tällä ajoreitillä on erikseen merkittyjä tarkkailujaksoja, joissa jokaisella jaksolla oleva jaksotuomari arvostelee kilpailijoiden taitavuutta virhepistein. Voittajaksi selviytyy se, jolla on vähiten virhepisteitä.
Trial tarjoaa vankan pohjan mille tahansa moottoripyörälajille. Tämä laji kehittää monenlaisia tärkeitä ajotaitoja, kuten tasapainoa, kytkimen käyttöä, jarrutustekniikkaa, rytmitajuista ajamista ja yleistä ajotekniikkaa. Monet enduro- ja motocrosskuljettajat ovat aloittaneet uransa trialin parissa ja jatkavat lajin parissa viihtymis- ja harjoittelumielessä.
Historia

Trial, taitoajo, on moottoripyöräilyn vanhin urheilulaji. Trialia harrastettiin kilpailumielessä ensi kerran Isossa-Britanniassa jo 1890-luvun loppupuolella.
Suomeen trial on kuitenkin saapunut SML:n ohjelmassa olevista moottoripyöräilyistä viimeisimpänä. Ensisijaisesti Eddie Salvesenin innoittamana HMK järjesti 1953 ”pärinäpoikien” trialin. Kysymyksessä oli silloin lähinnä uutta etsivä kokeilu eikä vielä sääntöjen sitoma oikeaoppinen trial. Sääntöjen mukaisen trialin suomalainen syntymävuosi oli varsinaisesti 1955 ja johtava uranuurtaja oli Matti J. Viro.
Laji kasvatti voimakkaasti harrastajamääriä Yrjö Vesterisen menestyttyä kansainvälisesti 1970-luvun loppupuolella. Junioritoiminta oli aktiivista, jossa Mini-Trial (10–16 v.), ns. vakiomopoluokka, oli kotimaisten mopovalmistajien tukema. Solifer SM, Helkama Raisu ja Tunturi Trial olivat trialiin tarkoitettuja mopomalleja.
Suomalaiset trialin maailmanmestarit ovat Yrjö Vesterinen 1976–1978 ja Tommi Ahvala 1992 ja hallimaailmanmestari 1993.
Historia > Suomen-mestaruus

Henkilökohtaisesta Suomen-mestaruudesta on ajettu vuodesta 1960.
Kerhojoukkue Suomen-mestaruudesta on ajettu vuodesta 1968.
Historia > MM/EM -sarjojen osakilpailut Suomessa

Suomessa on vahvat perinteet trialin MM- ja EM-sarjojen osakilpailuiden järjestäjänä. Kilpailuiden järjestäminen tapahtui lähinnä ajanjaksona jolloin suomalaisedustus ja -menestys oli hyvällä tasolla kansainvälisesti. Myös hallitrialin MM-osakilpailuja on järjestetty Suomessa Helsingin jäähallissa

[lähde? ]
Luettelo Suomessa järjestetyistä MM/EM kilpailuista
Kilpailu > Kilpailutoiminta

Kansainvälinen kattojärjestö, FIM – maailmanmestaruussarja
Euroopan kattojärjestö, FIM-Europe – euroopanmestaruussarja
Pohjoismainen toiminta, NMC (Arkistoitu – Internet Archive) – pohjoismaidenmestaruuskilpailu
Suomen moottoriliitto, SML – suomenmestaruussarja
Kilpailu > Kilpailun kulku

Perinteisen, luonnossa tapahtuvan kilpailun kulku alkaa varikolta, jolla olevalta lähtölavalta jokainen kilpailija lähtee erikseen, esimerkiksi minuutin välein, merkitylle reitille. Jokainen kilpailija saa oman virhepistekortin, johon jokaisen jakson jaksotuomari merkitsee jaksolta saadut virhepisteet.
Reitti on merkitty maastoon merkein (esimerkiksi nuolin ja nauhoin), jotta kilpailijat voivat edetä sitä. Reitin varrella on tarkkailujaksoja, jotka on merkitty nauhalla esimerkiksi kallioiseen maastoon, jonka jyrkkiä nousuja ja pudotuksia käytetään jakson ajoreittinä. Myös kivikot ja maarinteet ovat trialissa käytettyjä jaksopaikkoja. Kilpailijat tutustuvat jalan jokaiseen jaksoon ja suunnittelevat tarkoin ajosuorituksensa ennen ajoa. Ajosuorituksen jälkeen jaksotuomari merkitsee virhepisteiden määrän kilpailijan virhepistekorttiin, minkä jälkeen kilpailijat jatkavat reittiä pitkin seuraavalle jaksolle.
Kilpailussa on annettu suurin sallittu suoritusaika jaksolla (1.30 min) ja suurin sallittu kokonaisajoaika, jonka aikana kaikki jaksot on ajettava. Yleensä reitillä on 10–15 jaksoa, ja reitti kierretään kaksi tai kolme kertaa riippuen jaksojen määrästä. Kokonaisajoaika on 4–6 tuntia.
Trial-kilpailun kuljettajien lopullinen järjestys muodostuu kunkin kilpailijan yhteenlasketun virhepistemäärän mukaan. Kuljettaja, jolla on vähiten virhepisteitä, on voittaja. Virhepisteitä saa jaksolla muun muassa tukijalan käytöstä. Kilpailijat pyrkivät jokaisella jaksolla virheettömään ajoon (0 virhepistettä), jolloin tukikosketuksia ei ole tarvinnut ottaa.
X-Trial

Sisätiloissa tapahtuvia trialkilpailuja on järjestetty 1970-luvulta lähtien, jolloin lajia kutsuttiin hallitrialiksi (engl. indoor-trial). 2000-luvulla laji sai uuden nimen, X-Trial.
Kilpailusta tehdään yleisölle ja televisiolle helposti seurattava ja kestoltaan lyhyempi. Kilpailun jaksot ovat rakennettuja, käyttäen esimerkiksi betonirenkaita ja kaapelikeloja, joita pinoamaalla saadaan jaksoille vaativuutta ja näyttävyyttä. Kilpailun luonteeseen kuuluu, että kilpailussa ajetaan 2–3 kierrosta, jossa jokaisella kierroksella vain parhaat jatkavat seuraavalle kierrokselle ja lopulta finaaliin.
X-Trialille järjestetään oma maailmanmestaruussarja.
Harrastaminen

Lajin aloituskynnys on matala, sillä aloittaa voi jopa polkupyörällä. Lisäksi lapsille on olemassa matalatehoisia trial-mopoja ja uusimpana vaihtoehtona on viime vuosina tulleet sähkökäyttöiset trialmopot. Nuorimmat lajin harrastajat ovat kuusivuotiaita  ja vanhimmat lähes 80-vuotiaita.
Trialia voi harrastaa omatoimisesti lähes minkälaisessa maastossa tahansa, kunhan siihen on maanomistajan lupa.
Trial-moottoripyörä

Trial-moottoripyörät ovat kohtuuhintaisia ja matalan viritysasteensa vuoksi pitkäikäisiä. Harrastaja voi ajaa pyörällä useita ajokausia ilman vaativia ja kalliita huoltotöitä. Varaosia kuluu moneen lajiin verrattuna marginaalinen määrä.
Trial-moottoripyörät ovat jo 1960 -luvulta lähtien olleet varta vasten trialiin valmistettuja moottoripyöriä. Moottorin kokona käytetään 125-350 -kuutioisia ja tyypiltään joko 2- tai 4-tahtisia joissa tehoalue pyritään saamaan alhaisilla kierrosluvuilla. Trial-moottoripyörien valmistajat toimittavat yleensä moottoripyörät tieliikennekelpoisina ja useissa maissa kilpailuiden jaksojen väliset siirtymät ajetaankin yleisillä teillä jolloin kilpailijoiden moottoripyörät ovat oltava ko maan tieliikennelakien mukaisia. Suomessa trial-kilpailut on ajettu vuodesta 2000 lähtien suljetuilla alueilla jolloin moottoripyörien rekisteröintiä ei vaadita.
Trial-moottoripyörä poikkeaa muista moottoripyöristä mm:
erityisen pehmeistä renkaista joissa pidetään matalaa ilmanpainetta jotta saavutettaisiin mahdollisimman hyvä pito eri alustoilla
polttoainetankin koko on noin 3 litraa jolla saadaan kokonaispainoa vähemmäksi
istuimen puuttuminen, seisovan ajoasennon vuoksi istuimen tarpeellisuus on vähäinen
moottorin tukeva pohjapanssari joka suojaa moottoria kun ajetaan esim. kivikoissa.
Trial-moottoripyörä > Sivuvaunumoottoripyörä

Trialia ajetaan myös sivuvaunullisilla trialmoottoripyörillä, joilla säännöt ovat miltei samat kuin ns. normaalitrialissa, sillä lisäyksellä, että täydet 5 virhepistettä voidaan antaa, mikäli sivuvaunussa oleva henkilö koskettaa jollain kehon osalla maata.
Lajia ajetaan pääasiassa Englannissa, jossa ajetaan kansallisesta mestaruudesta kymmenessä osakilpailussa. Suomessa sivuvaunutrialia ajettiin 1980–1990-luvulla.
Trial-moottoripyörä > Trialmoottoripyörien valmistajat

Yleisimmät trial-merkit ovat olleet:
1960- ja 1970-luvulla: Bultaco, Greeves, Husqvarna, Montesa, Ossa ja Triumph.
1980- ja 1990-luvulla: Aprilia, Beta, Bultaco, Fantic, Gas Gas, Honda, Montesa ja Yamaha.
2000-luvulla: Beta, Gas Gas, Montesa, Ossa, Scorpa, Sherco, TRS ja Vertigo.
Aiheesta muualla

nbuu.com Suomalainen Trial-keskustelu (Arkistoitu – Internet Archive)
Fabian Werner ja hänen Beta Rev 3 2000 -trialpyöränsä.
Sivuvaunullinen trial-moottoripyörä kilpailutilanteessa.
Chariots (suomalainen gospelyhtye)

| Chariots |
| --- | --- |
 Chariots kuoro esiintyy
Tiedot
Toiminnassa:  1986– 
Tyylilaji:  gospel
Laulukieli:  suomi
Jäsenet:  Noin 40 jäsentä (kuoro, big band ja komppiryhmä)
Aiheesta muualla
Kotisivut
Infobox OKNimi-testi OK: 
Chariots yhtye
Chariots on suomalainen gospelyhtye, joka perustettiin vuonna 1986. Yhtyeessä on noin neljäkymmentä jäsentä, ja se koostuu kuorosta, big bandistä ja komppiryhmästä.[lähde? ]
Diskografia

Ikuinen Jumala, 2010
Riemu nousee, 2006
Kunnian sä ansaitset, 2002
Uskon askel, 1998
Chariots - Gospel Big Band & Kuoro, 1992
Aiheesta muualla

Chariotsin kotisivu
Dad

Dad tai DAD voi viitata ainakin johonkin seuraavista:
ḍād, arabialainen kirjain
D-A-D, tanskalainen rock-yhtye
Isältä pojalle (Dad), brittiläinen tilannekomediasarja vuosilta 1997–1999
DAD, Da Nangin kansainvälisen lentoaseman IATA-koodi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dad”, voi hakea sivunnimihaulla, laajalla sivunnimihaulla tai tekstihaulla.
Omar Apollo

| Omar Apollo |
| --- | --- |
 Omar Apollo vuonna 2019, Brooklyn Steel.
Henkilötiedot
Koko nimi:  Omar Apolonio Velasco
Syntynyt: Hobart, Indiana
Ammatti:  laulaja-lauluntekijä
Muusikko
Tyylilajit:  R&B, pop
Levy-yhtiöt:  AWAL, Warner Records
Aiheesta muualla
omarapollo.com
  [ Muokkaa Wikidatassa ] [ ohje ]  
Omar Apollo on yhdysvaltalainen laulaja ja lauluntekijä.
Omar Apollon vanhemmat ovat Yhdysvaltoihin muuttaneita meksikolaisia, isä muutti maahan 1979 ja äiti 1990-luvun alussa. Hän opetteli soittamaan kitaraa ja laulamaan YouTuben cover-videoilta ja julkaisi kappaleitaan SoundCloud-julkaisupalvelussa.
Suositun esikoissinglen ”Ugotme” hän julkaisi vuonna 2017 Spotifyssa. Hyvän vastaanoton sai esikoisalbumi Ivory, joka julkaistiin huhtikuussa 2022. Hän on tehnyt yhteistyötä Pharrell Williamsin, Kali Uchisin ja Daniel Caesarin kanssa.
Omar Apollo on säveltänyt, sanoittanut ja tuottanut omia kappaleitaan. Hän laulaa sekä englanniksi että espanjaksi. Kappaleet ”En el olvido” ja ”Dos uno nueve” ovat saaneet innoituksensa meksikolaisesta corrido-musiikista.
Apollo oli Latin Grammy -ehdokkaana vuonna 2021 yhteistyöstään espanjalaisen artistin C. Tanganan kappaleella ”Te olvidaste” ja parhaan uuden artistin Grammy-ehdokkaana vuonna 2023. Concord Music Publishing solmi maailmanlaajuisen julkaisusopimuksen Apollon kanssa vuonna 2022.
Diskografia (valikoima) > Studioalbumit

Ivory (2022)
Diskografia (valikoima) > Mixtapet

Apolonio (2020)
Diskografia (valikoima) > EP:t

Stereo (2018)
Friends (2019)
Diskografia (valikoima) > Singlet

”Ugotme” (2017)
”Brakelights” (2017)
”Frío” (2019)
”Hit Me Up” (2019)
”Stayback” (2020)
”Kamikaze” (2020)
”Tamagotchi” (2022)
”Archetype” (2022)
”Highlight” (2022)
”Evergreen” (2022)
Christina Schmidt

Christina Schmidt (s. 16. syyskuuta 1987) on kanadalainen näyttelijä. Hänet tunnetaan lähinnä Terri MacGregorin roolista televisiosarjassa Degrassi: The Next Generation. Schmidt on voittanut kaksi Young Artist -palkintoa; ensimmäisen jaettuna (2002) ja toisen yksilösuorituksesta (2005).
Aiheesta muualla

Christina Schmidt Internet Movie Databasessa. (englanniksi)
Charité

Charitén päärakennus
Vanha Charité
Charité on yliopistollinen sairaala Berliinissä, ja se on Humboldt-yliopiston ja Freie Universität Berlinin yhteinen instituutio lääketieteellistä opiskelua varten.
Charitén sairaalakompleksi on nykyään Euroopan suurin yliopistollinen sairaala. Charite on perustettu vuonna 1710, joten se on myös Euroopan vanhimpia yhä toiminnassa olevia sairaaloita. Sairaalassa on 3 277 vuodepaikkaa, opiskelijoita noin 9 485 ja henkilökuntaa noin 18 217. Charitéssa työskentelee yli 5 000 tutkijaa. Sen vuositulos 2022 oli 1,3 miljardia euroa.
Charitéta pidetään Saksan parhaana sairaalana. Newsweek-lehti on nimennyt sen koko Euroopan parhaaksi sairaalaksi vuosina 2018 ja 2019. Kymmenkunta Charitén tutkijaa on saanut Nobelin palkinnon..
Charitéssa on hoidettu muun muassa Aleksei Navalnyia ja Julija Tymošenkoa.
Kirjallisuutta

René Nyberg, Saksan historiaa sairaalan näkökulmasta. Kanava 3/2024, s. 53–55
Aiheesta muualla

Kuvia tai muita tiedostoja aiheesta Charité Wikimedia Commonsissa
Sairaalan viralliset sivut
Charité Yle Areena (historiallinen draamasarja)
Chitorin linnake

Chitorin linnake.
Chitorin linnake, tai Chittorgarh, on Intian Rajasthanin osavaltiossa sijaitseva linnake. Unesco on valinnut Chitorin linnakkeen ja muut Rajasthanin kukkulalinnoitukset maailmanperintöluettelon kohteeksi vuonna 2013. Linnake on rakennettu 600-luvulla. Linnake toimi rajputvaltakunta Mewarin pääkaupunkina.
Aiheesta muualla

Kuvia tai muita tiedostoja aiheesta Chitorin linnake Wikimedia Commonsissa
Of Vengeance and Violence

| Of Vengeance and Violence Dry Kill Logic |
| --- | --- | --- |

Studioalbumin tiedot
 Julkaistu: 19. syyskuuta 2006
 Tuottaja(t): Eddie Wohl
 Tyylilaji: nu metal
 Kesto: 52.25
 Levy-yhtiö: Repossession
Dry Kill Logicin muut julkaisut
| The Magellan Complex 2006 | Of Vengeance and Violence 2006 | Vices 2019 |
Of Vengeance and Violence on Dry Kill Logicin kolmas studioalbumi, joka julkaistiin 19. syyskuuta 2006.
Kappaleet

L7 (Prologue) – 0.57
My Dying Heart – 3.47 (säv. Arcuri, Bozzi, Rigano)
4039 – 4.13 (säv. Arcuri, Bozzi, Duff, Rigano)
Caught in the Storm – 4.01 (säv. Arcuri, Bozzi, Duff, Rigano)
From Victim to Killer – 3.48 (säv. Arcuri, Bozzi, Duff, Rigano)
The Innocence of Genius – 0.25
Boneyard – 3.24 (säv. Arcuri, Bozzi, Duff, Rigano)
Kingdom of the Blind – 4.00 (säv. Arcuri, Bozzi, Rigano)
Dead Man's Eyes – 4.05 (säv. Arcuri, Bozzi, Rigano)
Confidense vs Cosequense – 3.30 (säv. Arcuri, Bozzi, Rigano)
Breaking the Broken – 2.55 (säv. Arcuri, Bozzi, Duff, Rigano)
Lying Through Your Teeth – 3.38 (säv. Arcuri, Bozzi, Duff, Rigano)
In Memoria Dei – 3.30 (säv. Arcuri, Rigano)
Kokoonpano

Cliff Rigano – laulu, vastaava tuottaja
Jason Bozzi – kitara
Brendan Duff – basso
Phil Arcuri – rummut, rytmikitara (kappale 13)
+
Rob Caggiano – rytmikitara (kappale 9)
Kokoonpano > Tuotanto

Gary Ashley – vastaava tuottaja
Eddie Wohl – tuottaja, miksaaja
Paul Orofino – miksaaja
Nick Cohen – digitaalinen muokkaaja
Dave Hill – valokuvat
Jeremy Saffer – valokuvat
Aaron Marsh – albumin suunnittelu
Arvostelut

Metalnews.de: 6/7
Christina Scherwin

Christina Scherwin.
Christina Scherwin (s. 11. heinäkuuta 1976) on tanskalainen yleisurheilija, jonka päälaji on keihäänheitto.
Scherwinin parhaat arvokisasijoitukset ovat vuoden 2005 MM-kilpailujen neljäs ja vuoden 2006 EM-kilpailujen viides sija. IAAF:n yleisurheilufinaalissa hän oli kolmas vuonna 2006.
Scherwin on voittanut maansa mestaruuden peräti kuusi kertaa, vuosina 2000, 2002, 2003, 2004, 2005 ja 2006. Lisäksi hän voitti mestaruuden vuonna 2003 myös kuulantyönnössä.
Hän pitää myös hallussaan Tanskan ennätystä keihäänheitossa tuloksella 64,83, jonka hän heitti IAAF:n yleisurheilufinaalissa Stuttgartissa 9. syyskuuta 2006.
Aiheesta muualla

Virallinen kotisivu
Christina Scherwin Kansainvälinen yleisurheiluliitto. (englanniksi)